text: Succes med Blå Mandage i Esbjerg
  27 april 2015 kl. 17.54
  Esbjerg har gennem 16 år arrangeret Blå Mandage. Og det er blevet en virkelig succes. Baggrunden er Esbjerg Blue Action Card ? et kort, der giver adgang til 51 unikke oplevelser.
  F.eks. helikopter-flyvning, offshore sejlads og undervands-scooter.
  Der er også Blå Mandag i Esbjerg de næste tre mandage ? og der er stadig enkelte pladser.
  Målet med arrangementet er at de unge kan holde en tryg festdag med deres jævnaldrende. Og de tager godt imod tilbuddene, viser den reportage, som TV SYD har lavet i dag.
  Og byens handlende og hele befolkningen står sammen om at give de nye voksne en god dag.
  Alkohol er slet ikke et emne: I de 16 år, der har været Blå Mandag i Esbjerg, har arrangørerne kun oplevet ni tilfælde af konformander med alkohol i blodet.
  